Olivia Newton-John

Olivia Newton-John (født 26. september 1948, død 8. august 2022) var en britiskfødt australsk sanger og skuespiller best kjent for rollen som Sandy i filmen Grease fra 1978. Hun representerte også Storbritannia i Eurovision Song Contest i 1974.


== Liv og virke ==


=== Bakgrunn ===
Newton-John ble født i Cambridge i England. I 1954 flyttet hun sammen med familien til Australia der hun vokste opp i Melbourne. Faren Brinley Newton-John stammet fra Wales og arbeidet som tysklærer i Cambridge og deretter Melbourne. Hennes tyske mor, Irene Newton-John, født Born, var datter av den verdensberømte tyske atomfysikeren og nobelprisvinneren Max Born som flyktet til Storbritannia før andre verdenskrig. Hennes far hadde vært etterretningsoffiser for MI5 under andre verdens og han arbeidet blant annet med engima-maskinen i Bletchley Park.Olivia Newton-John viste tidlig stor begeistring for å synge. Som tolvåring vant hun en konkurranse, og på skolen grunnla hun jentegruppen Sol Four.


=== Karriere ===
17 år gammel hadde hun sin første opptreden i en film, Funny Things Happen Down Under (1965), hvor hun sang «Christmas Time Down Under». Kort etter deltok hun i en talentkonkurranse og vant førsteprisen, en reise til England, hvor hun fikk platekontrakt på Decca og utga sin første singel, «Till You Say You'll Be Mine», i 1966. Oppfølgeren lot vente på seg i fem år, og «If Not For You» ble hennes gjennombrudd. Karrieren tok av, og mange store hits fulgte; «Let Me Be There», «If You Love Me Let Me Know», «I Honestly Love You», «Have You Never Been Mellow», «Please Mr Please» samt mange flere. I 1972 spilte hun i «komihumormusikalen» Kofferten, en samproduksjon mellom Sveriges Radio, BBC, Yle og NRK.
I 1974 deltok hun i Eurovision Song Contest for Storbritannia med låten «Long Live Love». Konkurransen fant sted i Brighton i Storbritannia, og Newton-John endte på delt fjerdeplass.


=== Suksessen med Grease ===
Hun fikk sin skuespillergjennombrudd i Grease (1978) sammen med blant andre John Travolta. Det var Travolta som innstendig ba om at hun måtte få rollen. Hun var 29 år da hun fremstilte high school eleven Sandy, mens Travolta var 24 år. I manus måtte Sandy gjøres australsk for at Newton-John med sin aksent skulle passe inn. Hun har fått en stjerne på Hollywood Walk of Fame.
Etter Grease endret hun image fra vise-country til en mer pop/rock-stil med albumet Totally Hot. Flere hits skulle følge de nærmeste årene; «A Little More Love», «Xanadu», «Magic», «Physical» (hennes aller største hit som lå ti uker som nummer 1 i USA), «Heart Attack» med flere. Sin siste store hitsingel hadde hun i 1983–84 med «Twist of Fate», som nådde femteplass på den amerikanske Billboard-lista.


== Utmerkelser ==
Newton-John ble i 2006 utnevnt til offiser av Order of Australia. I 2019 ble hun forfremmet til companion .I 2019 ble hun utnevnt til ridder som Dame Commander of the Order of the British Empire og kan benytte Dame foran navnet sitt.


== Sykdom og død ==
I 1992 ble Newton-John rammet av brystkreft. Hun kom seg etter kreftutbruddet og profilerte seg senere som en forkjemper for forskning på brystkreft. Hun ønsket at medisinsk bruk av marihuana burde bli tillatt i fødelandet Australia på samme måte som i California. I 2017 avslørte hun at hun igjen hadde blitt syk og i 2019 at brystkreften hadde spredd seg og var på siste stadium. Hun avslørte også at hun hadde vært rammet av et kreftutbrudd i 2013. Newton-John døde av brystkreft på sin ranch i Sør-California 8. august 2022.Delstatsministeren i Victoria, der Newton-John vokste opp, tilbød familien statsbegravelse.


== Diskografi ==

Grace and gratitude (2006)
Stronger Than Before (2005)
Indigo: Women of Song (2004)
 '2'  (Duet album) (2002)
The Definitive Collection (2002)
The Christmas Collection (2001)
Sordid Lives (Soundtrack) (2001)
Magic – The Best Of Olivia Newton-John (2000)
Tis The Season (Christmas) (2000)
One Woman's Journey (2000)
The Main Event (1998)
Back With A Heart (1998)
Heathcliff (Cliff Richard) (1995)
Gaia: One Woman's Journey (1994)
Back To Basics – The Essential Collection 1971-1992 (1992)
Warm And Tender (1990)
The Rumour (1988)
Soul Kiss (1985)
Two Of A Kind (Soundtrack) (1983)
Olivia's Greatest Hits Vol. 2 (1982)
Physical (1981)
Love Perfomance In Japan (1981)
Xanadu (Soundtrack) (1980)
Totally Hot (1978)
Grease (Soundtrack) (1978)
Olivia Newton-John's Greatest Hits (1977)
Making A Good Thing Better (1977)
Don't Stop Believin'  (1976)
Come On Over (1976)
Clearly Love (1975)
Have You Never Been Mellow (1975)
First Impressions (1974)
If You Love Me, Let Me Know (1974)
Long Live Love (1974)
Music Makes My Day (1973)
Let Me Be There (1973)
Olivia (1972)
Olivia Newton-John (1971)
If Not For You (1971)
Toomorrow (1970) Soundtrack


== Filmografi ==

Funny Things Happen Down Under (1965)
Toomorrow (1970)
The Case (1972)
Grease (1978)
Xanadu (1980)
Two of a Kind (1983)
She's Having a Baby (1988) (Cameo)
Madonna: Truth or Dare (1991) (documentary)
It's My Party (1996)
Michael Jackson: History on Film Volume II (1997)
Cliff Richard: The Making of Heathcliff (1997)
Sordid Lives (2000)
Best of Bob Hope: Hope For The Holidays (2004)


== Referanser ==


== Eksterne lenker ==
(en) Offisielt nettsted 
(en) Olivia Newton-John – kategori av bilder, video eller lyd på Commons 
(en) Olivia Newton-John på Internet Movie Database 
(no) Olivia Newton-John hos Filmfront 
(sv) Olivia Newton-John i Svensk Filmdatabas 
(da) Olivia Newton-John på Filmdatabasen 
(da) Olivia Newton-John på Scope 
(fr) Olivia Newton-John på Allociné 
(en) Olivia Newton-John på AllMovie 
(en) Olivia Newton-John hos Rotten Tomatoes 
(en) Olivia Newton-John hos TV Guide 
(en) Olivia Newton-John hos The Movie Database 
(en) Olivia Newton-John på Apple Music 
(en) Olivia Newton-John på Boomplay 
(en) Olivia Newton-John på Boomplay 
(en) Olivia Newton-John på Discogs 
(en) Olivia Newton-John på MusicBrainz 
(en) Olivia Newton-John på SoundCloud 
(en) Olivia Newton-John på Spotify 
(en) Olivia Newton-John på Songkick 
(en) Olivia Newton-John på Last.fm 
(en) Olivia Newton-John på Genius — sangtekster 
(en) Olivia Newton-John på Twitter 
Olivia Newton-John på Facebook 
Olivia Newton-John på Instagram 
(en) Olivia Newton-John på YouTube 
(en) Olivia Newton-John på YouTube 
Olivia Newton-John på Dailymotion 
https://web.archive.org/web/20050618232756/http://www.onlyolivia.com/